Amerikaning OK Go guruhi vaznsizlikda klip suratga oldi (video)

Amerikaning OK Go guruhi to‘lig‘icha vaznsizlikda suratga olingan klip chiqardi. Bu haqda Meduza xabar beradi.

Rolikning boshlanishida barchasi osmonda uchayotgan haqiqiy samolyotda olinganligi ma’lum qilingan.
Klipni suratga olishga yordam bergan Rossiyaning S7 aviakompaniyasi uni Facebook’da namoyish etdi.
Samolyotda vaznsizlik holatini yuzaga keltirish uchun u dastlab yuqoriga ko‘tarilib, keyin tezlik bilan pastlashi lozim.
Ma’lum qilinishicha, bitta parvoz davomida 15 martagacha vaznsizlik holati yuzaga keltirilgan. Klipni suratga olish uchun jami 21 ta parvoz amalga oshirilgan. Musiqachilar vaznsizlik holatida 2 soatu 15 daqiqaga yaqin bo‘lgan.